ประกาศฉบับ 2 เตือน พายุดีเปรสชัน ทำฝนตกหนักหลายจังหวัด ระวังน้ำท่วมฉับพลัน
กรมอุตุฯ ประกาศฉบับ 2 เตือน พายุระดับ 2 (ดีเปรสชัน) บริเวณทะเลจีนใต้ตอนบน จ่อเคลื่อนตัวขึ้นฝั่งเวียดนาม ส่งผลกระทบต่อไทยหลายจังหวัด เตรียมเจอ ฝนตกหนัก ระวังน้ำท่วมฉับพลัน น้ำป่าไหลหลากวันที่ 1 ส.ค. 2563 กรมอุตุนิยมวิทยา ประกาศ พายุระดับ 2 (ดีเปรสชัน) ในบริเวณทะเลจีนใต้ตอนบน ฉบับที่ 2 โดยระบุว่า เมื่อเวลา 04.00 น. พายุระดับ 2 (ดีเปรสชัน) บริเวณทะเลจีนใต้ตอนบน มีศูนย์กลางอยู่ที่ละติจูด 18.0 องศาเหนือ ลองจิจูด 111.0 องศาตะวันออก กำลังเคลื่อนตัวทางทิศตะวันตกค่อนทางเหนือเล็กน้อยด้วยความเร็วประมาณ 10 กิโลเมตรต่อชั่วโมง มีความเร็วลมสูงสุดใกล้ศูนย์กลางประมาณ 55 กิโลเมตรต่อชั่วโมงทั้งนี้ คาดว่าจะเคลื่อนตัวจะขึ้นฝั่งประเทศเวียดนามตอนบน ในช่วงวันที่ 2-3 ส.ค. 2563 โดยพายุนี้ไม่เคลื่อนเข้าสู่ประเทศไทย ประกอบมรสุมตะวันตกเฉียงใต้กำลังแรงที่พัดปกคลุมทะเลอันดามัน ประเทศไทย และอ่าวไทย ลักษณะเช่นนี้ทำให้ประเทศไทยมีฝนตกหนักถึงหนักมากบางแห่ง ขอให้ประชาชนบริเวณดังกล่าวระวังผลกระทบจากฝนตกหนักถึงหนักมากและฝนที่ตกสะสมซึ่งอาจทำให้เกิดน้ำท่วมฉับพลัน และน้ำป่าไหลหลากไว้ด้วยสำหรับคลื่นลมบริเวณทะเลอันดามัน และอ่าวไทยตอนบนมีกำลังแรงขึ้น ในช่วงวันที่ 1-4 ส.ค. 2563 โดยจะมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวังและเรือเล็กควรงดออกจากฝั่งในช่วงเวลาดังกล่าว พื้นที่ที่คาดว่าจะได้ผลกระทบมีดังนี้วันที่ 1 ส.ค. 2563ภาคเหนือเชียงราย ลำปาง พะเยา แพร่ น่าน อุตรดิตถ์ พิษณุโลก เพชรบูรณ์ และตากภาคตะวันออกเฉียงเหนือเลย ขอนแก่น อุดรธานี หนองบัวลำภู หนองคาย บึงกาฬ นครพนม สกลนคร กาฬสินธุ์ มหาสารคาม ร้อยเอ็ด ยโสธร มุกดาหาร อำนาจเจริญ อุบลราชธานี ศรีสะเกษ สุรินทร์ บุรีรัมย์ นครราชสีมา และชัยภูมิภาคตะวันออกนครนายก ปราจีนบุรี สระแก้ว ระยอง จันทบุรี และตราดภาคใต้ระนอง พังงา ภูเก็ต เพชรบุรี ประจวบคีรีขันธ์ ชุมพร สุราษฎร์ธานี และนครศรีธรรมราชวันที่ 2 ส.ค. 2563ภาคเหนือแม่ฮ่องสอน เชียงใหม่ เชียงราย ลำพูน ลำปาง พะเยา แพร่ น่าน อุตรดิตถ์ พิษณุโลก เพชรบูรณ์ พิจิตร และตากภาคตะวันออกเฉียงเหนือเลย ขอนแก่น อุดรธานี หนองบัวลำภู หนองคาย บึงกาฬ นครพนม สกลนคร กาฬสินธุ์ มหาสารคาม ร้อยเอ็ด ยโสธร มุกดาหาร อำนาจเจริญ อุบลราชธานี ศรีสะเกษ สุรินทร์ บุรีรัมย์ นครราชสีมา และชัยภูมิภาคกลางราชบุรี สมุทรสงคราม สุพรรณบุรี กาญจนบุรี อุทัยธานี นครสวรรค์ ลพบุรี และสระบุรีภาคตะวันออกฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราดภาคใต้ระนอง พังงา ภูเก็ต กระบี่ เพชรบุรี ประจวบคีรีขันธ์ ชุมพร สุราษฎร์ธานี และนครศรีธรรมราชวันที่ 3 - 4 ส.ค. 2563ภาคเหนือแม่ฮ่องสอน เชียงใหม่ เชียงราย ลำพูน ลำปาง พะเยา แพร่ น่าน อุตรดิตถ์ พิษณุโลก เพชรบูรณ์ พิจิตร กำแพงเพชร สุโขทัย และตากภาคตะวันออกเฉียงเหนือเลย หนองบัวลำภู อุดรธานี หนองคาย ชัยภูมิ ขอนแก่น นครราชสีมา และบุรีรัมย์ภาคกลางราชบุรี สมุทรสงคราม สุพรรณบุรี กาญจนบุรี อุทัยธานี นครสวรรค์ ลพบุรี และสระบุรีภาคตะวันออกฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราดภาคใต้ระนอง พังงา ภูเก็ต เพชรบุรี ประจวบคีรีขันธ์ ชุมพร และสุราษฎร์ธานีอย่างไรก็ตาม ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุฯ ประกาศฉบับ 2 เตือน พายุระดับ 2 (ดีเปรสชัน) บริเวณทะเลจีนใต้ตอนบน จ่อเคลื่อนตัวขึ้นฝั่งเวียดนาม ส่งผลกระทบต่อไทยหลายจังหวัด เตรียมเจอ ฝนตกหนัก ระวังน้ำท่วมฉับพลัน น้ำป่าไหลหลาก
กรมอุตุนิยมวิทยา,เตือนพายุ,ดีเปรสชัน,ฝนตกหนัก,พยากรณ์อากาศ,อากาศวันนี้,เตือนฝนตกหนัก